జాకీర్ హుస్సేన్ (హర్యానా రాజకీయ నాయకుడు)

జాకీర్ హుస్సేన్  హర్యానా రాష్ట్రానికి చెందిన రాజకీయ నాయకుడు. ఆయన హర్యానా శాసనసభకు మూడుసార్లు ఎమ్మెల్యేగా ఎన్నికయ్యాడు. 
రాజకీయ జీవితం
జాకీర్ హుస్సేన్ తన రాజకీయ జీవితాన్ని 1991లో తన తండ్రి అడుగుజాడల్లో తావూరు నియోజకవర్గం నుండి స్వతంత్ర రాజకీయ నాయకుడిగా ప్రారంభించి 1991 శాసనసభ ఎన్నికలలో తౌరు నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సూరజ్ పాల్ సింగ్‌పై 5,900 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై ఆ తరువాత కాంగ్రెస్ పార్టీలో చేరి 1996 శాసనసభ ఎన్నికలలో కాంగ్రెస్ అభ్యర్థిగా పోటీ చేసి ఓడిపోయాడు.

జాకీర్ హుస్సేన్ 2000 ఎన్నికలలో తౌరు నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సూరజ్ పాల్ సింగ్‌పై 10,210 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై ఆ తరువాత 2005 శాసనసభ ఎన్నికలలో కాంగ్రెస్ అభ్యర్థిగా పోటీ చేసి ఓడిపోయాడు.   

జాకీర్ హుస్సేన్ ఇండియన్ నేషనల్ లోక్ దళ్ పార్టీలో చేరి 2014 శాసనసభ ఎన్నికలలో నుహ్ నుండి  ఐఎన్ఎల్‌డీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి అఫ్తాబ్ అహ్మద్ పై 32,796 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికై, ఆ తరువాత 2019  ఎన్నికలకు ముందు భారతీయ జనతా పార్టీలో చేరి 2019 శాసనసభ ఎన్నికలలో బీజేపీ అభ్యర్థిగా పోటీ చేసి ఓడిపోయాడు.  

జాకీర్ హుస్సేన్ జూన్ 2021న భారతీయ జనతా పార్టీ మైనారిటీ మోర్చా జాతీయ ఉపాధ్యక్షుడిగా, ఆగష్టు 2021న హర్యానా వక్ఫ్ బోర్డు అడ్మినిస్ట్రేటర్‌గా నియమితుడయ్యాడు. 
మూలాలు 	   

వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు   
వర్గం:హర్యానా వ్యక్తులు
వర్గం:2019 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు